title: 2017 m. birželio 15 d. Komisijos įgyvendinimo reglamentas (ES) 2017/1005, kuriuo nustatomi pranešimo ir paskelbimo apie prekybos finansinėmis priemonėmis sustabdymą ir jų pašalinimą iš prekybos pagal Europos Parlamento ir Tarybos direktyvą 2014/65/ES dėl finansinių priemonių rinkų formato ir laiko techniniai įgyvendinimo standartai (Tekstas svarbus EEE. )

text:
16.6.2017

               LT

               Europos Sąjungos oficialusis leidinys

               L 153/1

         KOMISIJOS ĮGYVENDINIMO REGLAMENTAS (ES) 2017/1005
   2017 m. birželio 15 d.
   kuriuo nustatomi pranešimo ir paskelbimo apie prekybos finansinėmis priemonėmis sustabdymą ir jų pašalinimą iš prekybos pagal Europos Parlamento ir Tarybos direktyvą 2014/65/ES dėl finansinių priemonių rinkų formato ir laiko techniniai įgyvendinimo standartai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos direktyvą 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (1), ypač į jos 32 straipsnio 3 dalį ir 52 straipsnio 3 dalį,
   kadangi:

               (1)

               Direktyva 2014/65/ES nustatoma sistema, pagal kurią turi būti laiku veiksmingai paskelbiama ir pranešama apie prekybos finansinėmis priemonėmis sustabdymą, to sustabdymo panaikinimą ir finansinių priemonių pašalinimą iš prekybos;

               (2)

               kai minėtą informaciją prekybos vietų operatoriai ir kompetentingos institucijos skelbia interneto svetainėse, be didelių papildomų išlaidų užtikrinama lengva prieiga prie informacijos. Todėl skelbimas interneto svetainėje turėtų būti pagrindinė informacijos skelbimo ir vienalaikės sklaidos Sąjungoje priemonė. Siekiant užtikrinti, kad informacija visiems būtų pateikiama vienu metu, informaciją kitomis priemonėmis turėtų būti galima skelbti tik tuo pačiu metu, kai ji skelbiama interneto svetainėje, arba vėliau;

               (3)

               dėl poreikio informaciją pranešti greitai ir tiksliai, kad vyktų Direktyvoje 2014/65/ES nustatyti informacijos mainai ir bendradarbiavimas, reikėtų nustatyti vienodus informacijos pranešimo ir skelbimo formatus ir laiką, kurie sudarytų sąlygas visą aktualią informaciją lengvai ir veiksmingai pranešti ir paskelbti. Šių formatų ir laiko laikymasis neturėtų užkirsti kelio išskirtinėmis ir nenumatytomis aplinkybėmis laikytis kitų formatų ir laiko, kai dėl pranešimų, pavyzdžiui, susijusių su visos rinkos uždarymu, didelio masto ir skubumo šiame reglamente nurodyti formatai ir laikas nebūtų tinkami;

               (4)

               nuoseklumo sumetimais ir siekiant užtikrinti sklandų finansų rinkų veikimą, būtina, kad šiame reglamente ir Direktyvoje 2014/65/ES nustatytos nuostatos būtų pradėtos taikyti tą pačią dieną;

               (5)

               šis reglamentas grindžiamas Europos vertybinių popierių ir rinkų institucijos (EVPRI) Komisijai pateiktais techninių įgyvendinimo standartų projektais;

               (6)

               EVPRI surengė atviras viešas konsultacijas dėl techninių įgyvendinimo standartų projektų, kuriais grindžiamas šis reglamentas, ir paprašė Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (2) 37 straipsnį, pateikti savo nuomonę,

         PRIĖMĖ ŠĮ REGLAMENTĄ:
   1 straipsnis
   Taikymo sritis
   Šiuo reglamentu nustatomi formatai ir laikas, kurių reikia laikytis šiais informacijos pranešimo ir skelbimo atvejais:

               a)

               reguliuojamą rinką valdančiam rinkos operatoriui arba investicinei įmonei ar rinkos operatoriui, valdančiam daugiašalę prekybos sistemą (DPS) arba organizuotos prekybos sistemą (OPS), skelbiant savo sprendimą sustabdyti prekybą finansine priemone ir atitinkamais atvejais susijusiomis išvestinėmis finansinėmis priemonėmis arba pašalinti jas iš prekybos, arba panaikinti tą sustabdymą;

               b)

               pranešant a punkte nurodytus sprendimus atitinkamai kompetentingai institucijai;

               c)

               kompetentingai institucijai skelbiant savo sprendimą sustabdyti prekybą finansine priemone ir atitinkamais atvejais susijusiomis išvestinėmis finansinėmis priemonėmis arba pašalinti jas iš prekybos, arba panaikinti tą sustabdymą;

               d)

               kompetentingai institucijai pranešant EVPRI ir kitoms kompetentingoms institucijoms savo sprendimą sustabdyti prekybą finansine priemone ir atitinkamais atvejais susijusiomis išvestinėmis finansinėmis priemonėmis arba pašalinti jas iš prekybos, arba panaikinti tą sustabdymą;

               e)

               kompetentingai institucijai, kuriai buvo pranešta, pranešant EVPRI ir kitoms kompetentingoms institucijoms savo sprendimą dėl to, ar vykdyti d punkte nurodytą sprendimą.

         2 straipsnis
   Termino „prekybos vietos operatorius“ apibrėžtis
   Šiame reglamente prekybos vietos operatorius –

               a)

               reguliuojamą rinką, DPS arba OPS valdantis rinkos operatorius;

               b)

               DPS arba OPS valdanti investicinė įmonė.

         3 straipsnis
   Prekybos vietos operatorių skelbiamos ir pranešamos informacijos formatas
   1.   Prekybos vietos operatoriai 1 straipsnio a punkte nurodytus sprendimus paskelbia savo interneto svetainėse priedo 2 lentelėje nurodytu formatu.
   2.   Prekybos vietos operatoriai 1 straipsnio a punkte nurodytus sprendimus praneša atitinkamai kompetentingai institucijai tos institucijos patvirtintu standartiniu kompiuteriu skaitomu formatu, naudodami priedo 2 lentelėje nurodytą formatą.
   4 straipsnis
   Prekybos vietos operatorių skelbiamos ir pranešamos informacijos laikas
   1.   Prekybos vietos operatoriai 1 straipsnio a punkte nurodytus sprendimus paskelbia nedelsdami.
   2.   Prieš paskelbdami 1 straipsnio a punkte nurodytus sprendimus pagal 3 straipsnio 1 dalį, prekybos vietos operatoriai tų sprendimų kitomis priemonėmis neskelbia.
   3.   Prekybos vietos operatoriai 1 straipsnio a punkte nurodytus sprendimus atitinkamai kompetentingai institucijai praneša tuo pačiu metu, kai juos paskelbia, arba iš karto po to.
   5 straipsnis
   Kompetentingų institucijų skelbiamos ir pranešamos informacijos formatas
   1.   Kompetentingos institucijos 1 straipsnio c punkte nurodytą sprendimą paskelbia interneto svetainėje priedo 3 lentelėje nurodytu formatu.
   2.   Kompetentingos institucijos 1 straipsnio d ir e punktuose nurodytus sprendimus praneša standartiniu kompiuteriu skaitomu formatu, naudodamos atitinkamai priedo 3 ir 4 lentelėse nurodytą formatą.
   6 straipsnis
   Kompetentingų institucijų skelbiamos ir pranešamos informacijos laikas
   1.   Kompetentingos institucijos 1 straipsnio c punkte nurodytą sprendimą paskelbia nedelsdamos.
   2.   Kompetentingos institucijos 1 straipsnio d punkte nurodytą sprendimą praneša tuo pačiu metu, kai jis paskelbiamas, arba iš karto po to.
   3.   Kompetentinga institucija, kuriai buvo pranešta, 1 straipsnio e punkte nurodytą sprendimą nepagrįstai nedelsdama praneša gavusi 1 straipsnio d punkte nurodytą pranešimą.
   7 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 3 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. birželio 15 d.

            Komisijos vardu

            Pirmininkas

         Jean-Claude JUNCKER

      (1)  OL L 173, 2014 6 12, p. 349.

      (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

      PRIEDAS

         1 lentelė

         Simbolių lentelė, taikytina visoms lentelėms

                  SIMBOLIS

                  DUOMENŲ RŪŠIS

                  APIBRĖŽTIS

                  {ALPHANUM-n}

                  Iki n raidinių skaitinių ženklų

                  Laukelyje pateikiamas laisvo pobūdžio tekstas.

                  {COUNTRYCODE_2}

                  2 raidiniai skaitiniai ženklai

                  Dviraidis ISO 3166-1 šalies kodas.

                  {DATE_TIME_FORMAT}

                  ISO 8601 datos ir laiko formatas

                  Data ir laikas šiuo formatu:

                              —

                              YYYY-MM-DDThh:mm:ss.Z.

                              —

                              MMMM – metai,

                              —

                              MM – mėnuo,

                              —

                              DD – diena,

                              —

                              T – reikia įrašyti raidę T,

                              —

                              hh – valanda,

                              —

                              mm – minutė,

                              —

                              ss – sekundė,

                              —

                              Z – suderintasis pasaulinis laikas.

                        Datos ir laikai pateikiami suderintuoju pasauliniu laiku (UTC).

                  {ISIN}

                  12 raidinių skaitinių ženklų

                  ISIN kodas pagal ISO 6166.

                  {LEI}

                  20 raidinių skaitinių ženklų

                  Juridinio asmens identifikatorius pagal ISO 17442.

                  {MIC}

                  4 raidiniai skaitiniai ženklai

                  Rinkos identifikatorius pagal ISO 10383.

         2 lentelė

         Prekybos vietos operatoriaus vykdomo paskelbimo ir pranešimo atitinkamai kompetentingai institucijai apie savo sprendimą sustabdyti prekybą finansine priemone ir susijusiomis išvestinėmis finansinėmis priemonėmis arba pašalinti jas iš prekybos ir panaikinti tą sustabdymą formatas

                  LAUKELIS

                  IŠSAMI INFORMACIJA, KURIĄ REIKIA PATEIKTI

                  DUOMENŲ PATEIKIMO FORMATAS

                  Informacijos paskelbimo ir (arba) pranešimo data ir laikas

                  Į laukelį įrašoma paskelbimo ir (arba) pranešimo data ir laikas.

                  {DATE_TIME_FORMAT}

                  Veiksmo rūšis

                  Į laukelį įrašoma veiksmo rūšis.

                  Sustabdymas, pašalinimas, sustabdymo panaikinimas.

                  Veiksmo priežastys

                  Į laukelį įrašomos veiksmo priežastys.

                  {ALPHANUM-350}

                  Galiojimo pradžia

                  Į laukelį įrašoma veiksmo galiojimo pradžios data ir laikas.

                  {DATE_TIME_FORMAT}

                  Galiojimo pabaiga

                  Į laukelį įrašoma veiksmo galiojimo pabaigos data ir laikas.

                  {DATE_TIME_FORMAT}

                  Vykdymas

                  Jei veiksmas vykdomas, į laukelį įrašoma „true“, kitu atveju – „false“.

                  „True“– veiksmas vykdomas
                  „False“– veiksmas nevykdomas

                  Prekybos vieta (-os)

                  Į laukelį įrašomas prekybos vietos (-ų) arba jų segmentų, su kuriais susijęs veiksmas, MIC.

                  {MIC}
                  Jei reikia nurodyti kelis MIC kodus, į šį laukelį įrašomi keli MIC, juos atskiriant kableliais.

                  Emitento pavadinimas

                  Į laukelį įrašomas priemonės, su kuria susijęs veiksmas, emitento pavadinimas.

                  {ALPHANUM-350}

                  Emitentas

                  Į laukelį įrašomas priemonės, su kuria susijęs veiksmas, emitento LEI.

                  {LEI}

                  Priemonės identifikatorius

                  Į laukelį įrašomas priemonės ISIN.

                  {ISIN}

                  Nesutrumpintas priemonės pavadinimas

                  Į laukelį įrašomas priemonės pavadinimas.

                  {ALPHANUM-350}

                  Susijusios išvestinės finansinės priemonės

                  Į laukelį įrašomi su veiksmu taip pat susijusių išvestinių finansinių priemonių, kaip nurodyta Komisijos deleguotajame reglamente (ES) 2017/569 (1), ISIN kodai.

                  {ISIN}
                  Jei reikia nurodyti kelis ISIN kodus, į šį laukelį įrašomi keli ISIN, juos atskiriant kableliais.

                  Kitos susijusios priemonės

                  Į laukelį įrašomi susijusių išvestinių finansinių priemonių, kurioms veiksmas daro poveikį, ISIN kodai.

                  {ISIN}
                  Jei reikia nurodyti kelis ISIN kodus, į šį laukelį įrašomi keli ISIN, juos atskiriant kableliais.

                  Pastabos

                  Į laukelį įrašomos pastabos.

                  {ALPHANUM-350}

         3 lentelė

         Kompetentingų institucijų vykdomo paskelbimo ir pranešimo apie sprendimą sustabdyti prekybą finansine priemone ir susijusiomis išvestinėmis finansinėmis priemonėmis arba pašalinti jas iš prekybos ir panaikinti tą sustabdymą formatas

                  LAUKELIS

                  IŠSAMI INFORMACIJA, KURIĄ REIKIA PATEIKTI

                  DUOMENŲ PATEIKIMO FORMATAS

                  Kompetentinga institucija

                  Į laukelį įrašomas sprendimą skelbiančios ir (arba) apie jį pranešančios kompetentingos institucijos akronimas.

                  {ALPHANUM-10}

                  Kompetentingos institucijos valstybė narė

                  Į laukelį įrašomas sprendimą skelbiančios ir (arba) apie jį pranešančios kompetentingos institucijos valstybės narės šalies kodas.

                  {COUNTRYCODE_2}

                  Prekybos vietos operatorius, kaip veiksmo iniciatorius

                  Į laukelį įrašoma:

                              —

                              „true“, jeigu veiksmą inicijavo prekybos vietos operatorius, arba

                              —

                              „false“, jeigu veiksmą inicijavo ne prekybos vietos operatorius, o kompetentinga institucija.

                  „True“– iniciatorius yra prekybos vieta
                  „False“– iniciatorius yra ne prekybos vieta

                  Informacijos paskelbimo ir (arba) pranešimo data ir laikas

                  Į laukelį įrašoma paskelbimo ir (arba) pranešimo data ir laikas.

                  {DATE_TIME_FORMAT}

                  Veiksmo rūšis

                  Į laukelį įrašoma veiksmo rūšis.

                  Sustabdymas, pašalinimas, sustabdymo panaikinimas.

                  Veiksmo priežastys

                  Į laukelį įrašomos veiksmo priežastys.

                  {ALPHANUM-350}

                  Galiojimo pradžia

                  Į laukelį įrašoma veiksmo galiojimo pradžios data ir laikas.

                  {DATE_TIME_FORMAT}

                  Galiojimo pabaiga

                  Į laukelį įrašoma veiksmo galiojimo pabaigos data ir laikas.

                  {DATE_TIME_FORMAT}

                  Vykdymas

                  Jei veiksmas vykdomas, į laukelį įrašoma „true“, kitu atveju – „false“.

                  „True“– veiksmas vykdomas
                  „False“– veiksmas nevykdomas

                  Prekybos vieta (-os)

                  Į laukelį įrašomas prekybos vietos (-ų) arba jų segmentų, su kuriais susijęs veiksmas, MIC.

                  {MIC}
                  Jei reikia nurodyti kelis MIC kodus, į šį laukelį įrašomi keli MIC, juos atskiriant kableliais.

                  Emitento pavadinimas

                  Į laukelį įrašomas priemonės, su kuria susijęs veiksmas, emitento pavadinimas.

                  {ALPHANUM-350}

                  Emitentas

                  Į laukelį įrašomas priemonės, su kuria susijęs veiksmas, emitento LEI.

                  {LEI}

                  Priemonės identifikatorius

                  Į laukelį įrašomas priemonės ISIN.

                  {ISIN}

                  Nesutrumpintas priemonės pavadinimas

                  Į laukelį įrašomas priemonės pavadinimas.

                  {ALPHANUM-350}

                  Susijusios išvestinės finansinės priemonės

                  Į laukelį įrašomi su veiksmu taip pat susijusių išvestinių finansinių priemonių, kaip nurodyta Deleguotajame reglamente (ES) 2017/569, ISIN kodai.

                  {ISIN}
                  Jei reikia nurodyti kelis ISIN kodus, į šį laukelį įrašomi keli ISIN, juos atskiriant kableliais.

                  Kitos susijusios priemonės

                  Į laukelį įrašomi susijusių išvestinių finansinių priemonių, kurioms veiksmas daro poveikį, ISIN kodai.

                  {ISIN}
                  Jei reikia nurodyti kelis ISIN kodus, į šį laukelį įrašomi keli ISIN, juos atskiriant kableliais.

                  Pastabos

                  Į laukelį įrašomos pastabos.

                  {ALPHANUM-350}

         4 lentelė

         Kompetentingų institucijų pranešimo EVPRI ir kitoms kompetentingoms institucijoms apie savo sprendimus dėl to, ar vykdyti sustabdymą, pašalinimą arba sustabdymo panaikinimą, formatas

                  LAUKELIS

                  IŠSAMI INFORMACIJA, KURIĄ REIKIA PATEIKTI

                  DUOMENŲ PATEIKIMO FORMATAS

                  Kompetentinga institucija

                  Į laukelį įrašomas apie pirminį veiksmą pranešusios kompetentingos institucijos akronimas.

                  {ALPHANUM-10}

                  Kompetentingos institucijos valstybė narė

                  Į laukelį įrašomas apie pirminį veiksmą pranešusios kompetentingos institucijos valstybės narės šalies kodas.

                  {COUNTRYCODE_2}

                  Dabartinį veiksmą inicijuojanti kompetentinga institucija

                  Į laukelį įrašomas pirminį veiksmą vykdančios arba nevykdančios kompetentingos institucijos akronimas.

                  {ALPHANUM-10}

                  Dabartinį veiksmą inicijuojančios kompetentingos institucijos valstybė narė

                  Į laukelį įrašomas pirminį veiksmą vykdančios arba nevykdančios kompetentingos institucijos valstybės narės šalies kodas.

                  {COUNTRYCODE_2}

                  Pirminio veiksmo rūšis

                  Į laukelį įrašoma pirminio veiksmo rūšis.

                  Sustabdymas, pašalinimas, sustabdymo panaikinimas.

                  Sprendimas vykdyti, jei yra

                  Į laukelį atitinkamais atvejais įrašoma:

                              —

                              „true“, jei veiksmas vykdomas, arba

                              —

                              „false“, jei veiksmas nevykdomas.

                  „True“– veiksmas vykdomas
                  „False“– veiksmas nevykdomas

                  Sprendimo nevykdyti pašalinimo, sustabdymo ar sustabdymo panaikinimo veiksmo, jei yra, priežastys

                  Į laukelį įrašomos sprendimo nevykdyti pašalinimo, sustabdymo ar sustabdymo panaikinimo veiksmo, jei yra, priežastys.

                  {ALPHANUM-350}

                  Informacijos perdavimo data ir laikas

                  Į laukelį įrašoma pranešimo apie dabartinį veiksmą data ir laikas.

                  {DATE_TIME_FORMAT}

                  Galiojimo pradžia

                  Į laukelį įrašoma dabartinio veiksmo galiojimo pradžios data ir laikas.

                  {DATE_TIME_FORMAT}

                  Galiojimo pabaiga

                  Į laukelį įrašoma dabartinio veiksmo galiojimo pabaigos data ir laikas.

                  {DATE_TIME_FORMAT}

                  Vykdymas

                  Jei veiksmas vykdomas, į laukelį įrašoma „true“, kitu atveju – „false“.

                  „True“– veiksmas vykdomas
                  „False“– veiksmas nevykdomas

                  Prekybos vieta (-os)

                  Į laukelį įrašomas prekybos vietos (-ų) arba jų segmentų, su kuriais susijęs dabartinis veiksmas, MIC.

                  {MIC}
                  Jei reikia nurodyti kelis MIC kodus, į šį laukelį įrašomi keli MIC, juos atskiriant kableliais.

                  Emitento pavadinimas

                  Į laukelį įrašomas priemonės, su kuria susijęs veiksmas, emitento pavadinimas.

                  {ALPHANUM-350}

                  Emitentas

                  Į laukelį įrašomas priemonės, su kuria susijęs veiksmas, emitento LEI.

                  {LEI}

                  Priemonės identifikatorius

                  Į laukelį įrašomas priemonės ISIN.

                  {ISIN}

                  Nesutrumpintas priemonės pavadinimas

                  Į laukelį įrašomas priemonės pavadinimas.

                  {ALPHANUM-350}

                  Susijusios išvestinės finansinės priemonės

                  Į laukelį įrašomi su veiksmu taip pat susijusių išvestinių finansinių priemonių, kaip nurodyta Deleguotajame reglamente (ES) 2017/569, ISIN kodai.

                  {ISIN}
                  Jei reikia nurodyti kelis ISIN kodus, į šį laukelį įrašomi keli ISIN, juos atskiriant kableliais.

                  Kitos susijusios priemonės

                  Į laukelį įrašomi susijusių išvestinių finansinių priemonių, kurioms veiksmas daro poveikį, ISIN kodai.

                  {ISIN}
                  Jei reikia nurodyti kelis ISIN kodus, į šį laukelį įrašomi keli ISIN, juos atskiriant kableliais.

                  Pastabos

                  Į laukelį įrašomos pastabos.

                  {ALPHANUM-350}

         (1)  2016 m. gegužės 24 d. Komisijos deleguotasis reglamentas (ES) 2017/569, kuriuo Europos Parlamento ir Tarybos direktyva 2014/65/ES papildoma prekybos finansinėmis priemonėmis sustabdymo ir jų pašalinimo iš prekybos techniniais reguliavimo standartais (OL L 87, 2017 3 31, p. 122).


title: 2012 m. rugsėjo 18 d. Komisijos įgyvendinimo reglamentas (ES) Nr. 839/2012 dėl leidimo naudoti karbamidą kaip atrajotojų pašarų priedą  Tekstas svarbus EEE

text:
19.9.2012

               LT

               Europos Sąjungos oficialusis leidinys

               L 252/11

         KOMISIJOS ĮGYVENDINIMO REGLAMENTAS (ES) Nr. 839/2012
   2012 m. rugsėjo 18 d.
   dėl leidimo naudoti karbamidą kaip atrajotojų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje nustatyta, kad reikia iš naujo įvertinti produktus, kuriuos leista naudoti remiantis 1982 m. birželio 30 d. Tarybos direktyva 82/471/EEB dėl tam tikrų produktų, naudojamų gyvūnams šerti (2);

               (2)

               neterminuotas leidimas naudoti karbamidą buvo suteiktas Direktyva 82/471/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis produktas buvo įtrauktas į Bendrijos pašarų priedų registrą kaip esamas produktas;

               (3)

               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti karbamidą kaip atrajotojų pašarų priedą ir priskirti jį prie priedų kategorijos „maistiniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               Europos maisto saugos tarnyba (toliau – Tarnyba) 2012 m. kovo 7 d. priimtoje nuomonėje (3) padarė išvadą, kad siūlomomis naudojimo sąlygomis karbamidas nedaro nepageidaujamo poveikio gyvūnų sveikatai, žmonių sveikatai arba aplinkai ir kad jį naudojant išskiriamas nebaltyminis azotas, reikalingas mikrobinei baltymų sintezei didžiajame prieskrandyje. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;

               (5)

               atlikus karbamido vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Todėl reikėtų leisti naudoti minėtą medžiagą, kaip nurodyta šio reglamento priede;

               (6)

               kadangi keičiamos leidimo naudoti karbamidą suteikimo sąlygos ir nėra tiesioginio greito poveikio saugai, reikėtų nustatyti pagrįstą laikotarpį iki leidimo suteikimo, per kurį suinteresuotosios šalys pasirengtų laikytis naujų, su leidimu susijusių reikalavimų. Be to, tikslinga nustatyti pereinamąjį laikotarpį, per kurį būtų parduodamos esamos karbamido atsargos, kaip nustatyta Direktyva 82/471/EEB, ir pašarų, kurių sudėtyje yra karbamido, atsargos;

               (7)

               ūkio subjektams pernelyg sudėtinga iš naujo kaskart pritaikyti etiketes, skirtas pašarams, kurių sudėtyje yra skirtingų priedų, kuriuos buvo paeiliui leista naudoti pagal Reglamento (EB) Nr. 1831/2003 10 straipsnio 2 dalyje nustatytą tvarką ir kuriems reikia taikyti naujas ženklinimo taisykles. Todėl tikslinga sumažinti ūkio subjektų administracinę naštą nustatant laikotarpį, per kurį būtų sklandžiai pakeistos etiketės;

               (8)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą preparatą, priklausantį priedų kategorijai „maistiniai priedai“ ir funkcinei grupei „karbamidas ir jo dariniai“, leidžiama naudoti kaip priedą gyvūnų mityboje šio reglamento priede nustatytomis sąlygomis.
   2 straipsnis
   Ženklinimo reikalavimai
   Pašarai, kurių sudėtyje yra karbamido, ženklinami remiantis šiuo reglamentu ne vėliau kaip 2013 m. gegužės 19 d.
   Tačiau pašarai, kurių sudėtyje yra karbamido ir kurie buvo paženklinti pagal Direktyvą 82/471/EEB iki 2013 m. gegužės 19 d., gali būti toliau teikiami rinkai tol, kol baigsis jų atsargos.
   3 straipsnis
   Pereinamojo laikotarpio priemonės
   Esamos karbamido ir pašarų, kurių sudėtyje yra karbamido, atsargos šio reglamento įsigaliojimo dieną gali būti toliau teikiamos rinkai ir naudojamos Direktyvoje 82/471/EEB nustatytomis sąlygomis tol, kol pasibaigs.
   4 straipsnis
   Įsigaliojimas
   Šis reglamentas įsigalioja 2012 m. lapkričio 19 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugsėjo 18 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  OL L 213, 1982 7 21, p. 8.

      (3)  EMST leidinys, 2012 m.; 10(3):2624.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  mg/kg visaverčio pašaro, kurio drėgnis yra 12 %

                     Maistinių priedų kategorija. Funkcinė grupė: Karbamidas ir jo dariniai

                  3d1

                  —

                  Karbamidas

                                 Priedo sudėtis

                                          Karbamido kiekis: mažiausiai 97 %

                                          Azoto kiekis: 46 %

                                 Veikliosios medžiagos apibūdinimas

                              Diamino metanonas, CAS numeris 58069–82–2, cheminė formulė: (NH2)2CO

                                 Analizės metodas
                                  (1)

                                          Viso azoto kiekio priede nustatymas: titrimetrija (2.3.3 metodas, nurodytas Reglamento (EB) Nr. 2003/2003 IV priede)

                                          Biureto nustatymas visame priede esančio azoto kiekyje: spektrofotometrija (2.5 metodas, nurodytas Reglamento (EB) Nr. 2003/2003 IV priede)

                                          Karbamido nustatymas premiksuose, kombinuotuosiuose pašaruose ir pašarinėse žaliavose: spektrofotometrija (Reglamento (EB) Nr. 152/2009 III priedo D dalis)

                  Atrajotojai, turintys funkcinį didįjį prieskrandį

                  —

                  8 800

                  Pašarų priedo ir pašarų, kurių sudėtyje yra karbamido, naudojimo taisyklės yra šios:

                     „Karbamidas naudojamas tik tiems gyvūnams, kurie turi funkcinį didįjį prieskrandį. Karbamido kiekis pašaruose turėtų būti didinamas palaipsniui iki didžiausios dozės. Didžiausias karbamido kiekis turėtų būti naudojamas tik kartu su pašaru, kuriame gausu lengvai virškinamų angliavandenių ir mažai tirpaus azoto.
                     Ne didesnį kaip 30 % viso azoto kiekį turėtų sudaryti karbamidas N.“

                  2022 m. lapkričio 19 d.

         (1)  Išsamų analizės metodų aprašymą galima rasti Bendrijos etaloninės laboratorijos interneto svetainėje: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: 2014 m. rugpjūčio 21 d. Komisijos įgyvendinimo reglamentas (ES) Nr. 914/2014, kuriuo 217-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
22.8.2014

               LT

               Europos Sąjungos oficialusis leidinys

               L 248/7

         KOMISIJOS ĮGYVENDINIMO REGLAMENTAS (ES) Nr. 914/2014
   2014 m. rugpjūčio 21 d.
   kuriuo 217-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą, 7a straipsnio 1 ir 5 dalis,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2014 m. rugpjūčio 15 d. Jungtinių Tautų Saugumo Taryba (JT ST) patvirtino šešių fizinių asmenų įtraukimą į Sankcijų Al-Qaida tinklui komiteto sudarytą asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą. Be to, rugpjūčio 4 d. JT ST Sankcijų komitetas nusprendė iš dalies pakeisti du sąrašo įrašus;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas;

               (4)

               siekiant užtikrinti, kad šiuo reglamentu nustatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 21 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:

                  1)

                  Antraštinė dalis „Fiziniai asmenys“ papildoma šiais įrašais:

                              a)

                                 „Abdelrahman Mouhamad Zafir al Dabidi al Jahani (alias: a) Abd Al-Rahman Muhammad Zafir Al-Dubaysi Al-Juhni, b) Abd Al-Rahman Muhammad Zafir al-Dubaysi al-Jahni, c) Abd Al-Rahman Muhammad Zafir al-Dubaysi al-Jahani, d) Abd Al-Rahman Muhammad Zafir al-Dubaysi al-Juhani, e) Abdulrhman Mohammed D. Aljahani, f) Abu al-Wafa', g) Abu Anas, h) Abd al-Rahman Muhammad Zafir al-Dabisi al-Jahani, i) Abu Wafa al-Saudi, j) Abu al-Wafa, k) Abd al-Rahman Muhammad Thafir al-Jahni, l) Abd al-Rahman Muhammad al-Juhani, m) Abdelrahman Mouhamad Zafir al Dabissi Juhan, n) Abdelrahman Mouhamad Zafir al Dabissi Juhani, o) Abou Wafa al Saoudi). Gimimo data: a) 1971 12 04, b) 1977 m. Gimimo vieta: Kharj, Saudo Arabija. Pilietybė: Saudo Arabijos. Paso Nr.: F50859. Nacionalinis asmens atpažinties numeris: Saudo Arabijos nacionalinis asmens atpažinties numeris 1027508157. Įtraukimo į sąrašą pagal 2a straipsnio 4 dalies b punktą data: 2014 08 15.“

                              b)

                                 „Hajjaj Bin Fahd al Ajmi (alias: a) Hijaj Fahid Hijaj Muhammad Sahib al-Ajmi, b) Hicac Fehid Hicac Muhammed Sebib al-Acmi, c) Hajjaj bin-Fahad al-Ajmi, d) Sheikh Hajaj al-Ajami, e) Hajaj al-Ajami, f) Ajaj Ajami). Gimimo data: 1987 8 10. Gimimo vieta: Kuveitas. Pilietybė: Kuveito. Įtraukimo į sąrašą pagal 2a straipsnio 4 dalies b punktą data: 2014 08 15.“

                              c)

                                 „Abou Mohamed al Adnani (alias: a) Yaser Khalaf Nazzal Alrawi, b) Jaber Taha Falah, c) Abou Khattab, d) Abou Sadeq Alrawi, e) Tah al Binchi, f) Abu Mohammed al-Adnani, g) Taha Sobhi Falaha, h) Yasser Khalaf Hussein Nazal al-Rawi, i) Abu Baker al-Khatab, j) Abu Sadek al-Rawi, k) Taha al-Banshi, l) Abu Mohamed al-Adnani, m) Abu-Mohammad al-Adnani al-Shami, n) Hajj Ibrahim). Gimimo data: apie 1977 m. Gimimo vieta: Binnish, Sirijos Arabų Respublika. Pilietybė: Irako. Kita informacija: oficialus Irako ir Levanto islamo valstybės (ISIL), įtrauktos į sąrašą kaip Al-Qaida in Iraq, atstovas spaudai. Įtraukimo į sąrašą pagal 2a straipsnio 4 dalies b punktą data: 2014 08 15.“

                              d)

                                 „Said Arif (alias: a) Said Mohamed Arif, b) Omar Gharib, c) Abderahmane, d) Abdallah al-Jazairi, e) Slimane Chabani, f) Souleiman). Gimimo data: a) 1964 06 25, b) 1965 12 05. Gimimo vieta: Oranas, Alžyras. Pilietybė: Alžyro. Įtraukimo į sąrašą pagal 2a straipsnio 4 dalies b punktą data: 2014 08 15.“

                              e)

                                 „Abdul Mohsen Abdallah Ibrahim al Charekh (alias: a) Abdul Mohsen Abdullah Ibrahim Al-Sharikh, b) Sanafi al Nasr). Gimimo data: 1985 7 13. Gimimo vieta: Saqra, Saudo Arabija. Pilietybė: Saudo Arabijos. Įtraukimo į sąrašą pagal 2a straipsnio 4 dalies b punktą data: 2014 08 15.“

                              f)

                                 „Hamid Hamad Hamid al-'Ali. Gimimo data: 1960 11 17. Gimimo vieta: a) Kuveitas, b) Kataras. Įtraukimo į sąrašą pagal 2a straipsnio 4 dalies b punktą data: 2014 08 15.“

                  2)

                  Antraštinės dalies „Fiziniai asmenys“ įrašas „Khalid Abd Al-Rahman Hamd Al-Fawaz (alias a) Al-Fauwaz, Khaled, b) Al-Fauwaz, Khaled A., c) Al-Fawwaz, Khalid, d) Al Fawwaz, Khalik; e) Al-Fawwaz, Khaled, f) Al Fawwaz, Khaled, g) Khalid Abdulrahman H. Al Fawaz). Adresas: Londonas, Jungtinė Karalystė. Gimimo data: 1962 8 24. Gimimo vieta: Kuveitas. Pilietybė: Saudo Arabijos. Paso Nr.: 456682 (išduotas 1990 11 6, nustojo galioti 1995 9 13). Įtraukimo į sąrašą pagal 2a straipsnio 4 dalies b punktą data: 2002 4 24.“ pakeičiamas taip:
                  „Khalid Abd Al-Rahman Hamd Al-Fawaz (alias: a) Khaled Al-Fauwaz, b) Khaled A. Al-Fauwaz, c) Khalid Al-Fawwaz, d) Khalik Al Fawwaz, e) Khaled Al-Fawwaz, f) Khaled Al Fawwaz, g) Khalid Abdulrahman H. Al Fawaz). Adresas: Jungtinės Amerikos Valstijos. Gimimo data: 1962 08 24. Gimimo vieta: Kuveitas. Pilietybė: Saudo Arabijos. Paso Nr.: 456682 (išduotas 1990 11 06, nustojo galioti 1995 9 13). Įtraukimo į sąrašą pagal 2a straipsnio 4 dalies b punktą data: 2002 4 24.“

                  3)

                  Antraštinės dalies „Fiziniai asmenys“ įrašas „Mostafa Kamel Mostafa Ibrahim (alias a) Mustafa Kamel Mustafa, b) Adam Ramsey Eaman, c) Kamel Mustapha Mustapha, d) Mustapha Kamel Mustapha, e) Abu Hamza, f) Mostafa Kamel Mostafa, g) Abu Hamza Al-Masri, h) Al-Masri, Abu Hamza, i) Al-Misri, Abu Hamza). Adresas: a) 9 Aldbourne Road, Shepherds Bush, London W12 OLW, Jungtinė Karalystė; b) 8 Adie Road, Hammersmith, London W6 OPW, Jungtinė Karalystė. Gimimo data: 1958 4 15. Gimimo vieta: Aleksandrija, Egiptas. Pilietybė: Didžiosios Britanijos. Įtraukimo į sąrašą pagal 2a straipsnio 4 dalies b punktą data: 2002 4 24.“ pakeičiamas taip:
                  „Mostafa Kamel Mostafa Ibrahim (alias: a) Mustafa Kamel Mustafa, b) Adam Ramsey Eaman, c) Kamel Mustapha Mustapha, d) Mustapha Kamel Mustapha, e) Mostafa Kamel Mostafa, f) Abu Hamza Al-Masri, g) Abu Hamza, h) Abu Hamza Al-Misri). Adresas: Jungtinės Amerikos Valstijos. Gimimo data: 1958 4 15. Gimimo vieta: Aleksandrija, Egiptas. Pilietybė: Didžiosios Britanijos. Įtraukimo į sąrašą pagal 2a straipsnio 4 dalies b punktą data: 2002 4 24.“


title: 2014 m. rugsėjo 26 d. Komisijos įgyvendinimo reglamentas (ES) Nr. 1022/2014, kuriuo 220-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojamąsias priemones, taikomas tam tikriems asmenims ir subjektams, susijusiems su Al-Qaida tinklu

text:
27.9.2014

               LT

               Europos Sąjungos oficialusis leidinys

               L 283/40

         KOMISIJOS ĮGYVENDINIMO REGLAMENTAS (ES) Nr. 1022/2014
   2014 m. rugsėjo 26 d.
   kuriuo 220-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojamąsias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojamąsias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2014 m. rugsėjo 9 d. Jungtinių Tautų Saugumo Tarybos (JT ST) Sankcijų komitetas nusprendė iš dalies pakeisti vieną asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo įrašą. Be to, vienas asmuo turėtų būti išbrauktas iš sąrašo, nes šis asmuo turėtų būti įtrauktas į Tarybos reglamento (ES) Nr. 753/2011 (2) sąrašą, ir vienas įrašas turėtų būti iš dalies pakeistas, įtraukiant papildomą identifikuojamąją informaciją pagal 2014 m. rugpjūčio 15 d. JT ST sprendimą;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 26 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      (2)  2011 m. rugpjūčio 1 d. Tarybos reglamentas (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (OL L 199, 2011 8 2, p. 1).

      PRIEDAS
      Reglamento (EB) Nr. 881/2002 I priedas iš dalies keičiamas taip:

                  1)

                  antraštinėje dalyje „Fiziniai asmenys“ išbraukiamas šis įrašas:
                  „Qari Rahmat (alias Kari Rahmat). Gimimo data: a) 1981 m., b) 1982 m. Gimimo vieta: Shadal (t. p. Shadaal) Bazaar, Achin District, Nangarhar Province, Afganistanas. Adresas: a) Kamkai Village, Achin District, Nangarhar Province, Afganistanas, b) Nangarhar Province, Afganistanas. Įtraukimo į sąrašą pagal 2a straipsnio 4 dalies b punktą data: 2014 8 20.“;

                  2)

                  įrašas „Mokhtar Belmokhtar (alias a) Belaouar Khaled Abou El Abass, b) Belaouer Khaled Abou El Abass, c) Belmokhtar Khaled Abou El Abes, d) Khaled Abou El Abass, e) Khaled Abou El Abbes, f) Khaled Abou El Abes, g) Khaled Abulabbas Na Oor, h) Mukhtar Belmukhtar, i) Abou Abbes Khaled, j) Belaoua, k) Belaour). Gimimo data: 1972 6 1. Gimimo vieta: Ghardaia, Alžyras. Pilietybė: Alžyro. Kita informacija: a) tėvo vardas – Mohamed, o motinos – Zohra Chemkha, b) Islamiškojo Magrebo Al-Qaida (AQIM) organizacijos tarybos narys; c) Katibat el Moulathamoune grupės, veikiančios AQIM 4-ajame regione (Sahelis/Sahara), vadovas. Įtraukimo į sąrašą pagal 2a straipsnio 4 dalies b punktą data: 2003 11 11.“ pakeičiamas taip:
                  „Mokhtar Belmokhtar (alias: a) Belaouar Khaled Abou El Abass, b) Belaouer Khaled Abou El Abass, c) Belmokhtar Khaled Abou El Abes, d) Khaled Abou El Abass, e) Khaled Abou El Abbes, f) Khaled Abou El Abes, g) Khaled Abulabbas Na Oor, h) Mukhtar Belmukhtar, i) Abou Abbes Khaled, j) Belaoua, k) Belaour). Gimimo data: 1972 6 1. Gimimo vieta: Ghardaia, Alžyras. Pilietybė: Alžyro. Kita informacija: a) tėvo vardas – Mohamed, o motinos – Zohra Chemkha, b) Islamiškojo Magrebo Al-Qaida (AQIM) organizacijos tarybos narys; c) AI Mouakaoune Biddam, AI Moulathamoun ir AI Mourabitoun vadovas. Įtraukimo į sąrašą pagal 2a straipsnio 4 dalies b punktą data: 2003 11 11.“;

                  3)

                  įrašas „Hamid Hamad Hamid al-'Ali. Gimimo data: 1960 11 17. Gimimo vieta: a) Kuveitas, b) Kataras. Įtraukimo į sąrašą pagal 2a straipsnio 4 dalies b punktą data: 2014 8 15.“ pakeičiamas taip:
                  „Hamid Hamad Hamid al-'Ali. Gimimo data: 1960 11 17. Gimimo vieta: a) Kuveitas, b) Kataras. Pilietybė: Kuveito. Paso Nr.: a) 001714467 (Kuveito pasas), b) 101505554 (Kuveito pasas). Įtraukimo į sąrašą pagal 2a straipsnio 4 dalies b punktą data: 2014 8 15.“